Нохчаша церан белларш, лазийнарш маьхза д1алора, ткъа оьрсаша мах боккхура. Гаврилов Кузьмин биографи шайна хиъча, жимма къинхетаме хилира Дона т1ера казакаш. Атаманаша цуьнах мах шаьш ца оьцу и ахча цуьнан доьзалан аьттонна хьовзаде элира. Казакийн эскар деара х1ургонаш т1ехь декъий схьадахьаш Терка т1е кхаччалц. Т1емалошца лелон деза г1иллакхаш лелош, ирх тоьпаш а тоьхна, д1асакъаьстира уьш. Беллачу нохчийн герз схьаделлера, дийна йисина говраш. Шаьш т1ом болош уьш яжа лаьхкинера обаргаша.